Source: http://www.legex.ro/OUG-35-1997-11443.aspx
Timestamp: 2020-02-17 09:49:44+00:00
Document Index: 22939327

Matched Legal Cases: ['Articolul 8', 'Articolul 5', 'articolul 1', 'articolul 130', 'Articolul 1', 'Articolul 2', 'Articolul 3', 'Articolul 24']

OUG 35/1997 | Legislatie gratuita
Articolul 8 din actul OUG 35 1997 abrogă Ordonanţa 32 1994
Articolul 5 din actul OUG 35 1997 modifica articolul 1 din actul Legea 1 1991
OUG 35 1997 abrogat de articolul 130 din actul Legea 76 2002
OUG 35 1997 in legatura cu Ordin 314 1999
OUG 35 1997 aprobat de Legea 162 1997
Articolul 1 din actul OUG 35 1997 modificat de Legea 162 1997
Articolul 2 din actul OUG 35 1997 modificat de Legea 162 1997
Articolul 3 din actul OUG 35 1997 modificat de Legea 162 1997
OUG 35 1997 in legatura cu Hotărârea 456 1997
ORDONANTA DE URGENTA Nr. 35 din 8 iulie 1997
ACT PUBLICAT IN: MONITORUL OFICIAL NR. 151 din 11 iulie 1997
(1) Pentru a asigura incadrarea in munca a cetatenilor romani cu domiciliul in Romania, absolventi, in tara sau in strainatate, ai unor institutii de invatamant profesional, special, liceal, postliceal si superior de stat sau particular autorizat sau acreditat, persoanele fizice sau juridice vor comunica directiilor generale de munca si protectie sociala judetene si a municipiului Bucuresti numarul de persoane pe care se obliga sa le incadreze in conditiile prezentei ordonante de urgenta.
(2) In sensul prezentei ordonante de urgenta, prin absolvent se intelege persoana care a obtinut o diploma sau un certificat de studii intr-una dintre institutiile de invatamant prevazute la alin. (1), indiferent daca a beneficiat sau nu de ajutor de integrare profesionala.
(3) Directiile generale de munca si protectie sociala judetene si a municipiului Bucuresti vor centraliza, pe specialitati, meseriile si vor afisa listele posturilor comunicate de persoanele fizice sau juridice, pe care vor fi incadrati absolventi.
(4) Listele cu posturi vor fi comunicate Ministerului Muncii si Protectiei Sociale, care le va centraliza si le va inainta Ministerului Invatamantului.
(5) Ministerul Invatamantului va asigura afisarea acestor liste cu posturi la fiecare unitate de invatamant, in raport cu studiile absolvite si cu specificul locurilor de munca.
(1) Persoanele fizice sau juridice care incadreaza absolventi cu contract individual de munca pe durata nedeterminata primesc, pe o perioada de 12 luni, pentru fiecare absolvent, o suma lunara reprezentand 70% din salariul de baza net, la data angajarii.
(2) Persoanele fizice sau juridice care incadreaza absolventi proveniti din randul persoanelor handicapate, cu contract individual de munca pe durata nedeterminata, primesc, pe o perioada de 18 luni, pentru fiecare absolvent, o suma lunara reprezentand 70% din salariul de baza net, la data angajarii.
(3) Persoanele fizice sau juridice care angajeaza absolventi in conditiile alin. (1) si (2) sunt obligate sa mentina contractul individual de munca cel putin 3 ani de la data incheierii acestuia.
(4) Persoanele fizice sau juridice care desfac contractele individuale de munca ale absolventilor anterior expirarii termenului de 3 ani, prevazut la alin. (3), sunt obligate sa restituie in totalitate Ministerului Muncii si Protectiei Sociale sumele platite pentru fiecare absolvent, la care se adauga dobanda corespunzatoare celei acordate de trezoreria statului pentru Fondul pentru plata ajutorului de somaj.
(5) Obligatia de restituire prevazuta la alineatul precedent nu revine persoanelor fizice sau juridice, daca au desfacut contractul individual de munca din motive obligatorii sau imputabile absolventului.
(1) Absolventii institutiilor de invatamant prevazute la art. 1 pot fi incadrati o singura data, in conditiile prezentei ordonante de urgenta, in termen de 12 luni sau de 18 luni de la data absolvirii studiilor.
(2) In cazul in care, in perioada de 12 luni sau de 18 luni, absolventilor li se desface contractul individual de munca, din motive neimputabile lor, acestia se pot incadra la alte persoane fizice sau juridice, care beneficiaza de masurile de stimulare stabilite prin prezenta ordonanta de urgenta, cu conditia de a nu se depasi termenul de 12 luni sau de 18 luni prevazut la alineatul precedent.
Cheltuielile necesare recalificarii in tara a absolventilor, efectuate de persoanele juridice in perioada de 3 ani, in scopul asigurarii reconversiei profesionale a personalului, vor fi suportate, la cererea angajatorului, din Fondul pentru plata ajutorului de somaj.
Articolul 24 alineatul (1) din Legea nr. 1/1991 privind protectia sociala a somerilor si reintegrarea lor profesionala, cu modificarile si completarile ulterioare, se completeaza cu literele g) si h), care vor avea urmatorul cuprins:
"g) acoperirea cheltuielilor privind platile ce se acorda persoanelor fizice sau juridice care incadreaza absolventi;
h) acoperirea cheltuielilor privind recalificarea absolventilor incadrati de persoanele juridice in conditiile legii."
Ministerul Muncii si Protectiei Sociale exercita controlul indeplinirii obligatiilor persoanelor fizice sau juridice, care decurg din prezenta ordonanta de urgenta.
In termen de 45 de zile de la intrarea in vigoare a prezentei ordonante de urgenta, Ministerul Muncii si Protectiei Sociale va elabora norme de aplicare, care urmeaza a fi aprobate prin hotarare a Guvernului.
La data intrarii in vigoare a prezentei ordonante de urgenta se abroga prevederile Ordonantei Guvernului nr. 32/1994 privind incadrarea in munca a absolventilor institutiilor de invatamant, publicata in Monitorul Oficial al Romaniei, Partea I, nr. 217 din 16 august 1994, aprobata prin Legea nr. 146/1994, publicata in Monitorul Oficial al Romaniei, Partea I, nr. 374 din 31 decembrie 1994.
COMENTARII la OUG 35/1997
Momentan nu exista niciun comentariu la OUG 35 din 1997
Alte acte pe aceeaşi temă cu OUG 35/1997
Ordonanţa 32 1994
privind incadrarea in munca a absolventilor institutiilor de invatamint
Legea 162 1997
pentru aprobarea Ordonantei de urgenta a Guvernului nr. 35/1997 privind masurile de stimulare a persoanelor fizice si juridice pentru incadrarea in munca a absolventilor institutiilor de invatamant